EkBass/fiwiki-20250220-pages-articles huggingface dataset:
Kaitanokkatyranni

Kaitanokkatyranni (Tyrannopsis sulphurea) on tyranneihin kuuluva lintulaji. Lajia tavataan Etelä-Amerikassa. ==Koko ja ulkonäkö== Kaitanokkatyranni kasvaa 19–20 cm pitkäksi. Sukupuolet muistuttavat toisiaan ulkonäöltään. Lajin pää on harmaa ja päälaella on oranssinkeltainen laikku. Selkä ja siivet ovat harmahtavan ruskeat. Kaitanokkatyrannin kurkku ja ylärinta ovat valkoiset ja alarinta ja vatsa keltaiset. == Levinneisyys ja elintavat == Kaitanokkatyrannia tavataan Andien itäpuolella Venezuelasta Boliviaan ja Brasilian keskiosiin. Lajin elinympäristöä ovat kosteat ruohomaat ja metsien reunamaat, joissa kasvaa erityisesti maurinpalmuja. Se liikkuu useimmiten yksin tai pareittain. Kaitanokkatyrannin ravintoa ovat hyönteisten lisäksi hedelmät. Linnut rakentavat kuppimaisen pesän palmuun ja naaras munii kaksi munaa. == Lähteet == Luokka:Tyrannit
Jacob Appel

Jacob Christian Lindberg Appel (1866–1931) oli tanskalainen kansanopistonjohtaja. Hänestä tuli Askovin kansanopiston opettaja 1890 ja johtaja 1906. Hän toimi 1910–1913 opetusministerinä (kultusminister) sekä 1920–1924 opetusministerinä ja 1922–1924 kirkollisten asioiden ministerinä. Hän kirjoitti Poul la Courin kanssa suomeksikin käännetyn teoksen Historisk fysik (1896 Maailman rakenne ja luonnon voimat 1–2). Appel on tutkinut Tanskan ukkosilmoja.Appel, Jacob Christian Lindberg, Tietosanakirja. Osa 11, palsta 73. Tietosanakirja-osakeyhtiö 1922 G. Melander esittelee suomennetun teoksen Maailman rakenne ja luonnon voimat vuonna 1906 aikakauskirja Valvojassa. Teos oli aikoinaan Helsingin yliopistossa filosofian kandidaatin tutkinnon vaatimuksissa, mutta Melander suosittelee sitä "jokaiselle, joka vain yleisen sivistyksen nimessä tahtoo tutustua siihen luontoon jossa hän elää". Hän kiittää suomennosta "hyväksi ja kansantajuiseksi".G. Melander, Luonnontiedettä, Valvoja 26 (1906) s. 424–426 ==Teokset (valikoima) == * Regnebog for höj- og landbrugsskoler * Tordenvejrets gang i Danmark * Poul la Cour ja Jacob Appel, Maailman rakenne ja luonnon voimat : historiallinen esitys fysikaalisten käsitteiden kehityksestä. 1 osa (Historisk fysik). suom. J. A. Englund. Otava, 1901. Sarja: Vipusten kirja * Poul la Cour ja Jacob Appel, Maailman rakenne ja luonnonvoimat : historiallinen esitys fyysillisten käsitteiden kehityksestä : II osa : Uudempi luonnontutkimus (Historisk fysik); suomentanut Yrjö Tuomikoski. Otava, 1906, Sarja: Vipusen kirjoja, N:o 1 ==Lähteet== ==Aiheesta muualla== Luokka:Tanskalaiset opettajat Luokka:Tanskalaiset tietokirjailijat Luokka:Tanskan opetusministerit Luokka:Vuonna 1866 syntyneet Luokka:Vuonna 1931 kuolleet
Madagaskarinelemi

Madagaskarinelemi (Canarium madagascariense) on tohtorinpuukasvien (Burseraceae) heimoon, elemien (Canarium) sukuun kuuluva kasvilaji. Se on kausivihanta puu, joka voi kasvaa 12–35 metriä korkeaksi. Puun latvus voi olla laakea tai pyöreä ja runko oksaton jopa 27 metrin korkeuteen saakka. Runko voi kasvaa suurimmillaan noin kaksi metriä paksuksi. Madagaskarinelemin hedelmät ovat purppuranvärisiä luumarjoja, jotka ovat noin 5,5 cm pitkiä ja halkaisijaltaan noin 3 cm. Hedelmäliha on väriltään keltaista. Madagaskarinelemiä kasvaa luonnossa Tansaniassa, Mosambikissa ja Madagaskarilla. Tansaniassa laji kasvaa harvinaisena metsälaikuilla ja jokivarsilla hiekkaisilla kasvupaikoilla merenpinnan tasosta aina 300 metrin korkeuteen asti. Madagaskarilla laji on laajalle levinnyt, mutta esiintyy laikuittaisesti kosteissa ja kuivissa metsissä, erityisesti vesiuomien varsilla, merenpinnan tasosta aina 2000 metrin korkeuteen asti. Madagaskarinelemin hedelmät ovat syötäviä ja ne ovat etenkin lasten mieleen. Hedelmien maku on melko makea ja niissä on enintään noin 60% rasvaa. Hedelmien lisäksi siemenetkin ovat syötäviä ja niitä voi syödä paahdettuina maapähkinöiden tapaan. Ravinnon lisäksi madagaskarinelemistä on saatu aineita paikallisiin lääkinnällisiin tarkoituksiin sekä puutavaraa materiaaliksi. Puutavaraa on joskus tuotettu myös vientiin ja puita on toisinaan istutettu koristekasveiksi sekä tuomaan varjoa. == Lähteet == * Useful Tropical Plants: Canarium madagascariense === Viitteet === == Aiheesta muualla == * JSTOR Global Plants: Canarium madagascariense Luokka:Tohtorinpuukasvit Luokka:Puut Luokka:Uhanalaiset kasvit
Maria Nagaja

Marija (Maria) Fjodorovna Nagaja (; n. 1553 – 1608) oli Venäjän tsaarin Iivana Julman viimeinen vaimo. Heidän poikansa oli hämärissä oloissa kuollut Dmitri Ivanovitš. == Elämä == Maria meni naimisiin Iivana Julman kanssa vuonna 1581 ja synnytti vuotta myöhemmin heidän poikansa Dmitrin. Maria ei ollut miehensä suosiossa, ja vain pojan syntymä säästi hänet karkotukselta hovista. Vuonna 1584 kuollut Iivana ei jättänyt Marialle testamentissaan lainkaan omaisuutta, vaan tämä joutui elämään poikansa perimän Uglitšin kaupungin maatuloilla, ja sekä Maria että hänen poikansa asetettiin pajarien holhouksen alle. Uudeksi tsaariksi tuli Marian poikapuoli Fjodor I, mutta todellista valtaa käytti hovimies Boris Godunov. Marialle myönnettiin säännöllinen avustus, mutta hän joutui jättämään hovin ja pääkaupungin ja muuttamaan poikansa ja veljiensä kanssa poikansa Uglitšiin. Vuonna 1591 Marian poika Dmitri kuoli Uglitšissa epäselvissä oloissa, ja Godunov järjesti komission tutkimaan Dmitrin kuolemaa. Maria ja hänen veljensä tukivat huhua, että hänen poikansa olisi kuollut Godunovin järjestämän poliittisen murhan uhrina, ja tukivat mellakkaa, joka hyökkäsi Godunovia kannattaneiden pajarien taloihin Uglitšissa. Heidät kuitenkin kutsuttiin Moskovaan, jossa Mariaa ja hänen sukulaisiaan syytettiin ”rikollisesta laiminlyönnistä”, minkä seurauksena hänen veljensä vangittiin ja hänet pakotettiin nunnaksi Beloozeron luostariin. Vuonna 1604 huhuttiin, että Maria olisi tavannut Dmitri Ivanovitšina esiintyneen huijarin Vale-Dmitri I:n, joten Boris Godunov kutsui hänet kuulusteltavaksi, mutta hän kielsi tavanneensa Vale-Dmitrin, ja hänet lähetettiin takaisin luostariin. Vuonna 1605 Maria ”tunnisti” Moskovaan saapuneen Vale-Dmitrin pojakseen ja palasi itsekin Moskovaan. Kaikki hänen perheenjäsenensä vapautettiin, ja heille annettiin peruutetut arvot ja takavarikoitu omaisuus. Luokka:Venäläiset aateliset Luokka:Vuonna 1553 syntyneet Luokka:Vuonna 1608 kuolleet
Tuhannen markan seteli (täsmennyssivu)

Tuhannen markan seteli voi tarkoittaa seuraavia asioita: * tuhannen markan seteli, Suomen markan seteli * ”Tuhannen markan seteli”, Leevi and the Leavingsin kappale vuodelta 1980 * Tonnin seteli, Kummelin sketsi vuodelta 2000
Tiny Toons Looniversity

Tiny Toons Looniversity on vuonna 2023 alkanut animaatiosarja. Se on Tiny Toons -sarjan uudelleenkäynnistys. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Eric Bauza Markus Niemi Veli Vemmelsääri Ashleigh Crystal Hairston Saara Lehtonen Viivi Vemmelsääri David Errigo Jr. Antti Lang Topi Sorsa Aksu Palmén Helperi Possu Tessa Netting Emma Louhivuori Sweetie Lintu Natalie Palamides ? Siiri Betsy Sodaro Joonathan Kettunen Hiski Candi Milo Heljä Heikkinen Montana-Max Natalie Palamides Verneri Jeff Bergman Antti Pääkkönen Väiski Vemmelsääri Eric Bauza Repe Sorsa Candi Milo Katja Aakkula Mummi Hazel-noita Fred Tatasciore Rauno Ahonen Viiksi-Vallu Tasmanian tuholainen Bob Bergen Petri Hanttu Putte Possu Jeff Bergman Juha Paananen Kukko Koppava Sasu Moilanen Sylvesteri JP Karliak Antti Pääkkönen Merlin Taikahiiri Luokka:2020-luvun yhdysvaltalaiset animaatiosarjat
Basetsana Kumalo

Basetsana Julia "Bassie" Kumalo (o.s. Makgalemele; s. 29. maaliskuuta 1974 Soweto, Johannesburg) on eteläafrikkalainen missi, malli, juontaja ja yrittäjä.Boitumelo Masihleho, Queen of Soweto: Basetsana Kumalo FunTimes Magazine 23.1.2021, viitattu 7.5.2024 Kumalo syntyi bussinkuljettajan ja opettajan neljäntenä lapsena. Hän voitti 16-vuotiaana Miss Black South African ja Miss Soweton tittelit. Hän opiskeli Vendan yliopistossa. Kumalo kruunattiin vuonna 1994 Miss Etelä-Afrikaksi toisena tittelin voittaneena mustana naisena Jacqueline Mofokengin jälkeen.Basetsana Julia, aka “Bassie” Kumalo South African History Online, viitattu 7.5.2024 Samana vuonna hänestä tuli Miss Maailman ensimmäinen perintöprinsessa. Kumalo pääsi juontamaan SABC 3 -kanavalle Top Billing -ohjelmaa. Hän perusti tuottaja Patience Stevensin kanssa Tswelopele Productions -yhtiön, joka yhdistyi vuonna 1999 Union Alliance Median kanssa ja tuli listatuksi Johannesburgin pörssiin. Kumalo toimi Revlonin Realistic Hair Caren kasvoina ja oli brändin puhenainen viiden vuoden ajan. Hän perusti Torga Opticalin "Bassie"-aurinkolasimallin ja oman Bassie-vaatemerkkinsä. Vuonna 2004 Kumalo äänestettiin sadan suurimman eteläafrikkalaisen listalla 74. sijalle listan ainoana Miss Etelä-Afrikkana. Kumalo on toiminut Business Women's Association of South African (BWASA) puheenjohtajana. Kumalo meni vuonna 2000 naimisiin Romeo Kumalon kanssa. Häihin osallistuivat muiden muassa Nelson Mandela ja Graça Machel. Vuonna 2003 pariskunta sai ensimmäisen lapsensa. Kumalo perusti miehensä kanssa hyväntekeväisyysjärjestön Romeo & Basetsana Kumalo Family Foundationin, joka on keskittynyt varsinkin AIDS-orpojen tukemiseen. Vuonna 2009 järjestö palkittiin Inyathelo-palkinnolla. Ennen Miss Etelä-Afrikaksi kruunaamistaan Kumalo oli suhteessa nyrkkeilijä Dingaan Thobelan kanssa. Hän on sittemmin syyttänyt Thobelaa kaltoinkohtelusta suhteen aikana. == Lähteet == Luokka:Eteläafrikkalaiset mallit Luokka:Missit Luokka:Televisiojuontajat Luokka:Liikemiehet Luokka:Vuonna 1974 syntyneet Luokka:Elävät henkilöt
Suomen Työkalu

Suomen Työkalu Oy on suomalainen perheyhtiö, joka toimii liikkuvan ajoneuvokaluston huoltoon ja korjaamiseen tarkoitettujen laitteiden maahantuojana ja myyjänä. Yhtiö on aloittanut toimintansa 1988. Korjaamolaitteiden myynnin, asennuksen ja huollon lisäksi yritys tarjoaa asiakkailleen konsultointi- ja suunnittelupalveluita uudiskorjaamoiden rakennushankkeiden tai vanhojen tilojen saneerausprojektien yhteydessä. Tärkeimpiä tuotteita ovat autonostimet, testauslaitteet katsastukseen ja korjaamolle, paineilmajärjestelmät, pakokaasunpoistojärjestelmät, pyöränsuuntauslaitteet sekä autojen diagnostiikkaan ja vianhakuun tarvittavat ohjelmistot ja laitteet. Ruotsissa yhtiö toimii nimellä Gesab. == Aiheesta muualla == * https://www.suomentyokalu.fi/ Luokka:Suomalaiset perheyritykset
Histrioni

Histrioni () oli alkuaan etruskilainen tanssija, sittemmin roomalainen näyttelijä. Myöhemmin ilmausta on käytetty halveksivassa merkityksessä: huono näyttelijä, ilveilijä.Histrioni, Tietosanakirja. Osa 3, palsta 498. Tietosanakirja-osakeyhtiö 1911 ==Katso myös== * Huomionhakuinen persoonallisuus eli histrioninen persoonallisuus ==Lähteet== Luokka:Teatteri
Afantasia

Afantasia tarkoittaa kyvyttömyyttä nähdä mielikuvia. Tällainen henkilö ei pysty kuvittelemaan mielessään visuaalisesti mitään asiaa, vaikka tietäisikin miltä se näyttää ja pystyisi sanallisesti kuvailemaan sitä. Jotkut afantaasikot eivät kykene kuvittelemaan myöskään ääniä, hajuja tai makuja. Monet afantaasikot kertovat kuitenkin näkevänsä unia. Afantasian käsitteen lanseerasi neurologi Adam Zeman vuonna 2005. Afantasiaa arvioidaan olevan eri arvioiden mukaan kahdesta kahdeksalla prosentilla ihmisistä. Joillakin afantaasikoilla tila on synnynnäinen, ja joillekin se on syntynyt aivovaurion tai psykologisten syiden seurauksena. ==Lähteet== Luokka:Kognitiivinen psykologia Luokka:Kognitiivinen neurotiede Luokka:Näkö
Ordovikit

Ordovikit (Ordovices) asuivat pääasiassa eteläisessä Gwyneddissä ja eteläisessä Clwydissä. Useimpien walesilaisten heimojen tapaan ordovikeilla ei ollut itsenäisiä hallintoelimiä eikä roomalaistyyppistä pääkaupunkia. Ordovikien alueella oli monia vahvasti varustettuja mäkilinnoja, joihin ympäristössä asuva väestö saattoi paeta vaaran uhatessa. Ordovikien koillispuolella asuivat deceanglit, idässä cornovit, kaakossa siluurit ja lounaassa demetat. Geologinen jakso ordovikikausi on saanut nimensä ordovikien mukaan, sillä tälle jaksolle kuuluvia kiviä esiintyy ordovikien valtakuntaan kuuluneen Snowdownian alueella. == Lähteet == Luokka:Kelttiläiset kansat Luokka:Muinaisen Britannian heimot Luokka:Walesin historia
Olympiamuseo

Olympiamuseo on Sveitsin Lausannessa sijaitseva museo, joka on omistettu olympia-aatteen arvostamiselle. Olympiamuseo on avattu vuonna 1993 ja sijaitsee Ouchyn kaupunginosassa Lausannessa, Genevenjärven rannalla. Museo on maailman suurin olympialaisiin liittyvä tiedotuskeskus. Museossa on interaktiivisia näyttelyitä, asiakirjoja, elokuva ja arvoesinekokoelmia antiikin Kreikasta nykypäivään. Museon yhteydessä toimii TOM Café-ravintola. Museossa on yli 3000 m2 näyttelytilaa, yli 1500 näyttelyesinettä ja 150 näyttöä.. == Lähteet == Luokka:Lausanne Luokka:Sveitsin museot Luokka:Kansainvälinen olympiakomitea
Colin Wood

Colin Arthur Wood (s. 15. kesäkuuta 1943 Camberwell, Lontoo) on brittiläinen kosketinsoittaja. Hän toimi 1960- ja 70-lukujen vaihteessa sessiomuusikkona esimerkiksi The Yardbirdsin, David Bowien ja Cat Stevensin levytyksillä. Wood soitti myös Spice-yhtyeessä ja sitä seuranneen Uriah Heepin esikoisalbumilla Very ’eavy... very ’umble. Wood erosi yhtyeestä alkuvuodesta 1970 ja hänet korvasi Ken Hensley. == Lähteet == Luokka:Englantilaiset kosketinsoittajat Luokka:Uriah Heepin jäsenet Luokka:Vuonna 1943 syntyneet Luokka:Elävät henkilöt
Paul Appell

Paul Émile Appell (27. syyskuuta 1855 Strasbourg, Bas-Rhin, Ranska – 27. syyskuuta 1930 Pariisi, RanskaAppell, Paul, Bibliotheque nationale de France 6.12.2013, viitattu 7.5.2024 ) oli ranskalainen matemaatikko, vuodesta 1885 alkaen teoreettisen mekaniikan professori Pariisin Sorbonnessa. Hän oli vuodesta 1892 Ranskan tiedeakatemian jäsen. Appell julkaisi runsaasti tutkimuksia matematiikan eri aloilta, kuten geometriasta, differentiaaliyhtälöistä, funktioteoriasta ja mekaniikasta. Tärkeitä ovat etenkin hänen tutkimuksensa Niels Henrik Abelin funktioista. Appell sai kuningas Oskar II:n täyttäessä 60 vuotta (1889) Euroopan kaikkien matemaatikkojen kesken järjestetyssä kilpailussa toisen palkinnon tutkimuksestaan Sur les intégrales de fonctions à multiplicateurs et leur application au développement des fonctions abeliennes en séries trigonométriques (Acta mathematica, XIII nid.).Appell, Paul Emile, Tietosanakirja. Osa 11, palsta 73. Tietosanakirja-osakeyhtiö 1922 ==Teokset (valikoima)== * Sur les intégrales de fonctions à multiplicateurs et leur application au développement des fonctions abeliennes en séries trigonométriques (Acta mathematica, XIII nid.) * Traité de mécanique rationnelle (1893–1896) * Théorie des fonctions algébriques et de leur intégrales (1895) Goursat’n kanssa * Principes de la théorie des fonctions elliptiques (1897) Émile Lacourin avustamana ==Lähteet== ==Aiheesta muualla== * Sur les intégrales de fonctions... Acta mathematica, XIII NO. 3–4 | 1890 Luokka:Ranskalaiset matemaatikot Luokka:Vuonna 1855 syntyneet Luokka:Vuonna 1930 kuolleet
Kapeapäähai

Kapeapäähai on mysteerinen kidushait-heimoon kuuluva hai, joka viihtyy erityisesti adrianmeren syvyyksissä. Lajia ei olla tutkittu paljoa, sillä se on varsin vetäytynyt. Lajista on tehty vain muutamia havaintoja viime kahden vuosisadan aikana, mutta havaintoja on tehty monia lähivuosina. == Ulkonäkö == pienoiskuva|Piirustus kapeapäähaista Täysikasvuinen kapeapäähai on noin 75 - 98 senttimetriä pitkä. Koiraat ovat suurempia kuin naaraat. Kapeapäähai on pienikokoinen hai jolla on seitsemän kidusparia. Sillä on kapea pää ja pieni selkäevä pyrstövartensa alussa. Hailla on kolmiomainen pyrstöevä, joka osoittaa kaaremaisesti alaspäin. Kapeapäähai on ruskehtavanharmaa selältään ja vaalenee vatsaan päin. Kapeapäähailla voi olla epämääräisiä tummia muotoja kehossaan. Lajilla on vihreät silmät. == Elinympäristö ja levinneisyys == Kapeapäähai viihtyy syvissä vesissä, ja esiintyy 0-1000 metrin syvyyksissä. Se yleensä kuitenkin viettää aikansa 180-450 metrin tasoilla. Kapeapäähai elää trooppisilla ja lauhkeilla vesillä, joihin kuuluu välimeri, intian valtameri, sekä läntinen ja kaakkoinen tyynimeri. Laji liikkuu yleensä merenalaisien rinteiden lähisyydessä. == Elintavat ja Käyttäytyminen == Kapeapäähaiden käyttäytymisestä ei ole paljoa tietoa. == Ruokavalio == Kapeapäähaiden ruokavaliion kuuluu luukalat, äyriäiset, pääjalkaiset, ja rustokalat. Pääjalkaiset ovat tärkein ruoanlähde kapeapäähaille.. Muihin kidushaihin verrattuna, kapeapäähait ovat lievästi valikoitsevampia ruokansa suhteen kuin muut kidushait. == Lisääntyminen == Kapeapäähait ovat ovovivipaarisia, ja synnyttävät kerrallaan noin 9-12 poikasta. == Lähteet == Luokka:Hait
Vuoden 1974 Atlantin hurrikaanikausi

Vuoden 1974 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1974. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valittiin esiintymisjärjestyksessä etukäteen julkaistulta listalta, jossa nimet alkavat englanninkielisten aakkosten mukaisessa järjestyksessä A=Alma, B=Becky, C=Carmen ... Aktiivisuudeltaan kausi oli jonkun verran vuosien 1955–1974 keskiarvon alapuolella: Atlantilla nimettiin seitsemän myrskyä (keskiarvo oli yhdeksän), niistä neljä voimistui hurrikaaniluokkaan (keskiarvo oli kuusi). Vain yksi myrskyistä, Hurrikaani Carmen, osui Yhdysvaltoihin. Maassa ei oltu viiteen vuoteen koettu yhtä voimakasta Atlantin hurrikaania. Hurrikaani Fifiin liittyvät sateet ja tulvat surmasivat tuhansia Hondurasin asukkaita. Yhteensä tämän vuoden trooppiset hirmumyrskyt johtivat ainakin 8 277 kuolemaan ja aiheuttivat lähes kahden miljardin dollarin vahingot. Vuoden 1974 nimetyt myrskyt nimi aktiivinen luokka Trooppinen myrsky Alma 12.–15. elokuuta Hurrikaani Becky 26. elokuuta – 3. syyskuuta 3 Hurrikaani Carmen 29. elokuuta – 10. syyskuuta 4 Trooppinen myrsky Dolly 2.–5. syyskuuta Trooppinen myrsky Elaine 4.–13. syyskuuta Hurrikaani Fifi 14.–22. syyskuuta 2 Hurrikaani Gertrude 25. syyskuuta – 4. lokakuuta 1 == Lähteet == == Aiheesta muualla == *
Eleanor Platt

Eleanor Platt (1910 Woodbridge, New Jersey – 30. elokuuta 1974 New York, New York) oli yhdysvaltalainen kuvanveistäjä.Eleanor Platt dies; sculptor was 64 The New York Times 7.9.1974, vitattu 7.5.2024 Eleanor Platt Syracuse University Art Museum, viitattu 7.5.2024 Platt opiskeli Art Students League of New Yorkissa vuosina 1929–1933. Vuonna 1940 hän voitti Chaloner-palkinnon, jonka myötä hän sai kolmevuotisen stipendin. Vuonna 1944 hän sai Yhdysvaltain taide- ja kirjallisuusakatemian apurahan ja vuonna 1945 Guggenheim-stipendin. Platt tuli tunnetuksi monien merkittävien henkilöiden rintakuvista. Näihin kuuluivat Learned Hand, Louis D. Brandeis, Albert Einstein ja Earl Warren. Platt oli kahdesti naimisissa. Hänen ensimmäinen avioliittonsa Charles Flavinin kanssa päättyi avioeroon. Toinen avioliitto Victor Russon kanssa päättyi puolison kuolemaan vuonna 1957. Platt kuoli studiollaan New Yorkissa 64-vuotiaana. == Lähteet == Luokka:Yhdysvaltalaiset kuvanveistäjät Luokka:Vuonna 1910 syntyneet Luokka:Vuonna 1974 kuolleet
Maxine Peake

thumb|Maxine Peake (2015) Maxine Peake (s. 14. heinäkuuta 1974 Salford) on brittiläinen näyttelijä.Charlotte Philby, My Secret Life: Maxine Peake, actress, 33 The Independent 8.3.2008, viitattu 7.5.2024 Peake varttui Boltonissa ja muutti 21-vuotiaana Lontooseen päästyään stipendillä opiskelemaan Royal Academy of Dramatic Artiin. Hän tuli tunnetuksi televisiosarjasta Dinnerladies vuosina 1998–2000 ja Veronican roolista televisiosarjassa Shameless (2004–2007).Maxine Peake National Portrait Gallery, viitattu 7.5.2024 Peake sai kriitikoilta erinomaista palautetta Myra Hindleyn roolista minisarjassa See No Evil: The Moors Murders (2006). Hän sai Bafta-ehdokkuudet esiintymisistään elokuvassa Hancock and Joan vuonna 2009 ja sarjassa The Village vuonna 2014. Vuosina 2011–2014 Peake esiintyi Martha Costellon roolissa draamasarjassa Lain viitta.BAFTA to host career retrospective with Maxine Peake BAFTA 22.5.2019, viitattu 7.5.2024 Elokuvia, joissa Peake on esiintynyt, ovat olleet muiden muassa Kaiken teoria (2014), The Falling (2014), Funny Cow (2017), Peterloo (2018) ja Gwen. Hän on esiintynyt myös teatterissa. Lisäksi Peake on kirjoittanut näytelmät Beryl (aiheena kilpapyöräilijä Beryl Burton, 2014) ja The Last Testament of Lillian Bilocca (2018). Peake kuului nuorena Britannian kommunistiseen puolueeseenMaxine Peake, 'Hope has started to grow': Maxine Peake on Corbyn, people power and Peterloo’s radical legacy The Guardian 17.10.2018, viitattu 7.5.2024 ja on sittemmin määritellyt itsensä sosialistiksi. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset näytelmäkirjailijat Luokka:Vuonna 1974 syntyneet Luokka:Elävät henkilöt
Arrakoski

Arrakoski tarkoittaa muun muassa seuraavia: ==Sukunimi== * Olli Arrakoski (1941–2006), suomalainen kirjankustannusalan toimija ==Maantiede== * Arrakoski, koski Padasjoella Miestämänjärvestä Padasjokeen * Arrakoski, kylä Padasjoella Luokka:Luettelot henkilöistä sukunimen mukaan
Tanzir Tuhin

Tanzir Tuhin (; s. 26. syyskuuta 1974) on bangladeshilainen laulaja, joka tuli tunnetuksi varsinkin Shironamhin-yhtyeen entisenä pitkäaikaisena laulajana.Tanzir Tuhin Caption, viitattu 7.5.2024 Tuhin opiskeli pääaineenaan arkkitehtuuria. Hän sai myös perinteisen musiikin ja Nazrul Sangeetin koulutuksen Bulbul Academy of Fine Artsissa Dhakassa. Hänelle opettivat musiikkia muiden muassa Akhtar Sadmani, Kiran Chandra Roy ja Niaz Mohammad Chowdhury.Jamil Mahmud, Realism vs Romance The Daily Star 4.8.2011, viitattu 7.5.2024 Tuhin liittyi Shironamhiniin sen laulajana vuonna 2000. Hänestä tuli sen keulahahmo. Hän sekä sävelsi että sanoitti suuren osan Shironamhinin kappaleista. Yhtye oli aloittanut toimintansa vuonna 1996 ja nousi yhdeksi Bangladeshin suosituimmista julkaistuaan debyyttialbumin Jahajee (2004). Kokoonpanon tyylilajia on kuvattu indie rockiksi.Fahmim Ferdous, “I have been humiliated” The Daily Star 8.10.2017, viitattu 7.5.2024 Vuonna 2017 Tuhin joutui sairaalahoitoon sydänvaivojen johdosta. Hänen mukaansa yhtye alkoi ilman hänen lupaansa esiintyä uuden laulajan kanssa sairaalahoidon aikana.Tuhin reveals the reason behind leaving Shironamhin Dhaka Tribune 7.10.2017, viitattu 7.5.2024 Tuhin ilmoitti asian johdosta jättävänsä yhtyeen 6. lokakuuta 2017. Shironamhin jatkoi toimintaansa muuttuneella kokoonpanolla, ja Tuhin perusti vielä samana vuonna uuden yhtyeen, jonka nimeksi valittiin Avash.TANZIR TUHIN forms new band Avash The Daily Star 19.12.2017, viitattu 7.5.2024 Tuhinin lähdettyä Shironamhinista kiistaa heräsi laulujen tekijänoikeuksista. Tuhin hävisi vuonna 2019 tekemänsä kantelun kun tekijänoikeuslautakunta määräsi hänet olemaan jatkossa laulamatta Shironamhinin nimissä tehtyjä lauluja. Tuhin sai osakseen laajaa arvostelua riitelystä yhtyeen johtohahmoksi nousseen Ziaur Rahmanin kanssa.Tuhin's loss Bangladesh Post 7.9.2020, viitattu 7.5.2024 == Lähteet == == Aiheesta muualla == * Luokka:Bangladeshilaiset laulajat Luokka:Laulaja-lauluntekijät Luokka:Vuonna 1974 syntyneet Luokka:Elävät henkilöt
Visa Vedenpää

Visa Vedenpää (s. 11. toukokuuta 2005 Oulu) on suomalainen jääkiekkomaalivahti, joka pelaa Mestis-joukkue Kokkolan Hermeksessä lainalla SM-liigajoukkue Oulun Kärpistä. Seattle Kraken varasi hänet kuudennella kierroksella 168. pelaajana NHL:n varaustilaisuudessa 2023. == Ura == === Seuraura === Vedenpää on Oulun Kärppien kasvatti. Hänet valittiin kauden 2019–2020 päätteeksi C-nuorten SM-sarjan toiseen tähdistökentälliseen. Kauden 2022–2023 Vedenpää pelasi suurimmaksi osaksi seuran U20-joukkueessa, mutta Vedenpää pelasi osan kaudestaan myös U18-joukkueessa, jonka hän torjui kauden päätteeksi Suomen-mestaruuteen. Joulukuussa 2022 Vedenpää teki Kärppien kanssa kevääseen 2026 asti ulottuvan SM-liigasopimuksen. Seattle Kraken varasi Vedenpään kuudennella kierroksella 168. pelaajana NHL:n varaustilaisuudessa 2023. Hän aloitti kauden 2023–2024 Kärppien U20-joukkueessa. Vedenpää puki myös kahteen SM-liigan runkosarjaotteluun, mutta hän ei kuitenkaan saanut siellä peliaikaa. Joulukuussa 2023 Kärpät lainasi Vedenpään loppukaudeksi Mestis-joukkue Kokkolan Hermekseen, joka vastaavasti lainasi Kärppien U20-joukkueeseen maalivahtinsa Mathieu Crocen. Hän pelasi Mestiksen runkosarjassa 15 ottelua torjuntaprosentilla 89,8% ja päästettyjen maalien keskiarvolla 2.97. Pudotuspeleissä Vedenpää torjui 13 ottelussa yhden nollapelin. Hänen torjuntaprosenttinsa oli 91,5% ja päästettyjen maalien keskiarvo 2.81. Elokuussa 2024 Kärpät lainasi Vedenpään taas Hermeksen Mestis- joukkueeseen. === Maajoukkueura === Vedenpää edusti Suomea alle 18-vuotiaiden MM-kilpailuissa vuonna 2023, jolloin hän pelasi kuitenkin vain yhden ottelun ja puki kolmeen otteluun. Yhteensä Vedenpää on pelannut 12 nuorten ja kuusi poikien maaottelua. == Pelityyli == Vedenpää on luonnehtinut olevansa maalivahtina vahva liikkuja ja hyvä lukemaan peliä. Hän on maininnut vahvuudekseen myös kokonsa, jota Vedenpää on harjoitellut hyödyntämään enemmän. Hän pysyy omien sanojensa mukaaan omalla jalalla hyvin pelin päällä ja pystyy hoitamaan tilanteita sitä kautta. Vedenpää on omien sanojensa mukaan hän pyrkinyt äänenkäytöllään auttamaan puolustajie niin paljon kuin pystyy. Vedenpää on seurannut NHL-maalivahdeista Jake Oettingeria, Spencer Knightia ja Andrei Vasiljevskia. == Tilastot == Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2021–2022 Kärpät U20-SM 3 0 2 0 182 6 0 1.99 89,8 – – – – – – – – 2022–2023 Kärpät U20-SM 31 81 88,6 – – – – – – – – 2023–2024 Kärpät U20-SM 17 12 5 0 962 36 2 2.25 90,0 – – – – – – – – Hermes Mestis 15 9 6 0 828 41 0 2.97 89,8 13 7 6 705 33 1 2.81 91,5 === Maajoukkuetilastot === Vuosi Turnaus O V H MIN PM NP PMK TP% 2023 U18 1 1 0 60 2 0 2.00 90,5 == Lähteet == * * * === Viitteet === Luokka:Suomalaiset jääkiekkomaalivahdit Luokka:Oulun Kärppien pelaajat Luokka:Kokkolan Hermeksen pelaajat Luokka:Seattle Krakenin varaamat pelaajat Luokka:Vuonna 2005 syntyneet Luokka:Elävät henkilöt
La Vuelta Femenina

La Vuelta Femenina on Espanjassa käytävä maantiepyöräilyn etappikilpailu, joka kuuluu UCI Women's World Tour -sarjaan. Sen järjestävät Unipublic ja Amaury Sport Organisation. Kilpailu alkoi yksipäiväisenä nimellä Madrid Challnege by La Vuelta vuonna 2015, jolloin se järjestettiin miesten Espanjan ympäriajon päätöspäivänä Madridin keskustassa. Vuonna 2018 kilpailu laajeni kaksietappiseksi, jolloin avausetappina oli joukkueaika-ajo, ja kilpailualue laajeni Madridin ydinkeskustan ulkopuolelle. Seuraavana vuonna joukkueaika-ajo korvattiin henkilökohtaisella aika-ajolla. Vuosina 2020–2022 kilpailun nimi oli Challenge by La Vuelta ja kilpailureitti laajeni Madridin alueen ulkopuolelle. Etappien määrä nousi vuosittain kolmesta viiteen. Vuodesta 2023 alkaen kilpailu on tunnettu nykyisellä nimellään La Vuelta Femenina, ja ajettu aiemman syyskuun sijaan toukokuussa. Etappeja oli 2023 seitsemän ja seuraavana vuonna määrä nousi kahdeksaan. Kilpailu on kuulunut UCI Women's World Tour -sarjaan vuodesta 2016 lähtien. == Kilpailun kolme parasta vuosittain == Lähde: Pro Cycling Stats == Lähteet == *
Sparbu

Sparbu on taajama Steinkjerin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 615 vuonna 2023. Vuoteen 1964 saakka Sparbu oli itsenäinen kunta. ==Tunnettuja henkilöitä== * Hans Ystgaard (1882–1953), poliitikko ==Lähteet== Luokka:Steinkjer Luokka:Norjan taajamat Luokka:Norjan entiset kunnat
Mære

Mære on taajama Steinkjerin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 424 vuonna 2023. ==Lähteet== Luokka:Steinkjer Luokka:Norjan taajamat
Velde (taajama)

Velde tai Vellamelen on taajama Steinkjerin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 479 vuonna 2023. ==Lähteet== Luokka:Steinkjer Luokka:Norjan taajamat
William Ashley

William James Ashley (1860–1927William James Ashley, 1860-1927. The History of Economic Thinking, Institute for New Economic Thinking, viitattu 7.5.2024 ) oli englantilainen taloustieteilijä. Hän oli 1888–1892 professorina Kanadan Torontossa, sittemmin Harvardin yliopistossa ja vuodesta 1902 Birminghamin yliopistossa. Ashley oli erityisesti Englannin taloushistorian ja kauppapolitiikan asiantuntija.Ashley, William James, Tietosanakirja. Osa 11, palsta 101–102. Tietosanakirja-osakeyhtiö 1922 ==Teokset (valikoima)== * An Introduction to English Economic History and Theory (1888, 1893) * The Tariff Problem (1903), Progress of the German Working Classes (1904). ==Lähteet== ==Aiheesta muualla== Luokka:Brittiläiset taloustieteilijät Luokka:Brittiläiset historioitsijat Luokka:Vuonna 1860 syntyneet Luokka:Vuonna 1927 kuolleet
Malm (taajama)

Malm on taajama Steinkjerin kunnassa Trøndelagin läänissä Norjassa. Taajaman pinta-ala on 1,4 neliökilometriä ja asukasluku 1 171 vuonna 2023. Ennen kuntaliitosta Malm oli Verranin kunnan hallinnollinen keskus. Vuosina 1913–1963 Malm oli itsenäinen kunta. Nimensä mukaisesti Malmissa on ollut merkittävää kaivostoimintaa. Se lakkasi 1990-lopulla. ==Kuvia== Fosdalens bergverk, Malm, c. 1957.JPG|Fosdalenin kaivos vuonna 1957. ==Tunnettuja henkilöitä== * Ole Erik Almlid (s. 1969), toimittaja ja elinkeinojohtaja ==Lähteet== Luokka:Verran Luokka:Norjan taajamat Luokka:Norjan entiset kunnat
Follafoss

Follafoss on taajama Steinkjerin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 372 vuonna 2023. Follafoss kasvoi 1900-luvun alussa sahan yhteyteen. Nykyisin nimellä FollaCell toimiva paperimassalaitos on edelleen merkittävä työnantaja. ==Lähteet== Luokka:Verran Luokka:Norjan taajamat
Trønder-Avisa

Trønder-Avisa (vuosina 1940–1952 Fellesavisa) on norjalainen vuonna 1940 perustettu paikallislehti, jonka kotikunta on Steinkjer. Se muodostettiin yhdistämällä Inntrøndelagen ja Nord-Trøndelag -lehdet. Niiden perintönä Trønder-Avisa oli sekä Venstren että Keskustapuolueen äänenkannattaja vuoteen 1996, jolloin lehti julistautui sitoutumattomaksi. Trønder-Avisa ilmestyy paperisena kolmesti viikossa. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Steinkjer
Steinkjer-Avisa

Steinkjer-Avisa on norjalainen vuonna 1984 perustettu paikallislehti, jonka kotikunta on Steinkjer. Sen omistaa nykyisin Trønder-Avisa, jonka kilpailijaksi se alun perin perustettiin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Steinkjer
Mæren kirkko

Mæren kirkko () on Steinkjerin kunnassa Trøndelagin läänissä Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Steinkjer
Anastasia Romanovna

Anastasija (Anastasia) Romanovna Zaharjina-Jurjeva (; 1530 – 7. elokuuta 1560) oli Venäjän tsaarin Iivana IV Julman ensimmäinen vaimo. Hän oli myös Fjodor I:n äiti, Venäjän viimeisen rurikid-tsaarin ja Romanovien dynastian ensimmäisen tsaarin Mikaelin isotäti. Luokka:Romanov-suku Luokka:Vuonna 1530 syntyneet Luokka:Vuonna 1560 kuolleet
Steinkjerin kirkko

Steinkjerin kirkko () on Steinkjerin kunnassa Trøndelagin läänissä Norjassa sijaitseva betoninen pitkäkirkko vuodelta 1965. ==Lähteet== ==Aiheesta muualla== Luokka:Norjan kivikirkot kirkko
Radionpäivä

Radionpäivä () on radion keksimiseen liittyvä juhlapäivä, jota vietetään Venäjällä joka vuosi 7. toukokuuta sen muistoksi, että venäläinen fyysikko Aleksandr Popov esitteli radioaaltoja hyödyntänyttä laitetta ensi kerran 7. toukokuuta 1895 (gregoriaanisen kalenterin mukaan). Päivää juhlittiin Neuvostoliitossa ensimmäisen kerran radion keksimisen 30-vuotisjuhlana vuonna 1925 ja toisen kerran 40-vuotisjuhlana vuonna 1935. Aivan toisen maailmansodan lopussa 2. toukokuuta 1945 radionpäivä säädettiin pysyväksi jokavuotiseksi juhlapäiväksi.https://www.rbc.ru/life/news/6634e9319a7947dceb128ca1 Päivästä tuli lisäksi yksi Neuvostoliiton ammattien muistamisen päivistä nimellä ”radionpäivä, kaikkien viestintäalan työntekijöiden juhlapäivä” (). Venäjän lisäksi päivää vietetään Bulgariassa, jossa se käsittää myös televisiotoiminnan ja on nimeltään radion ja television päivä (). Ennen kuin asevoimien viestijoukoille määrättiin juhlapäiväksi 20. lokakuuta, juhlivat viestimiehet virallista päiväänsä radionpäivänä. Viestijoukkoihin liittyvän päivän nimi venäjäksi on viestimiehenpäivä (День военного связиста). Kansainvälinen radionpäivä on UNESCOn maailman radiopäivä, jota vietetään 13. helmikuuta.https://www.ykliitto.fi/tapahtumat/yk-paivat/maailman-radiopaiva ==Lähteet== Luokka:Toukokuun juhlapäivät Luokka:Venäjän juhlapäivät
Asbjørn Følling

Ivar Asbjørn Følling (23. elokuuta 1888 Kvam – 23. tammikuuta 1973 Oslo) oli norjalainen lääkäri ja biokemisti. Hän toimi professorina Oslon yliopistossa vuodesta 1932 ja Norjan eläinlääkärikorkeakoulussa vuodesta 1935. Følling löysi fenyyliketonuria-sairauden, mistä hänelle myönnettiin Anders Jahren palkinto vuonna 1960. Sairaus myös tunnetaan norjan kielessä Føllingin tautina. ==Lähteet== Luokka:Norjalaiset lääkärit Luokka:Norjalaiset professorit Luokka:Oslon yliopiston professorit Luokka:Vuonna 1888 syntyneet Luokka:Vuonna 1973 kuolleet
Dobromyl

Dobromyl () on kaupunki Ukrainan Lvivin alueen Sambirin piirissä. Dobromyl sijaitsee Veikselin vesistöön kuuluvan Vyrvajoen varrella, 115-117 kilometriä aluekeskus Lvivistä länsilounaaseen. Puolan raja sijaitsee linnuntietä 6 kilometriä kaupungista luoteeseen. Kaupungin rautatieasemalle johtaa pistorata naapurikaupunki H’yrivistä. Tammikuun keskilämpötila on −4,8 ja heinäkuun +16,8 celsiusastetta. Keskimääräinen vuosisademäärä on 747 millimetriä. Ukrainan tilastokeskus arvioi kaupungin väkiluvuksi 4 111 (2022). Vuonna 2001 siellä oli 4 976 (4 890 kansallisuutensa ilmoittanutta) asukasta. Heistä kansallisuudeltaan ukrainalaisia oli 97,10 prosenttia, venäläisiä 0,78 prosenttia ja puolalaisia 1,86 prosenttia. Vuoden 1989 väestönlaskennassa kirjattiin 5 824 asukasta. Paikkakunnan ensimmäinen kirjallinen maininta on vuodelta 1374. Magdeburgin oikeudet sille myönnettiin vuonna 1566. Uudempi kaupungin asema sillä on ollut vuodesta 1939. Dobromyl on Ukrainan kesän 2020 aluehallintouudistuksen jälkeen kuulunut Sambirin piiriin; sitä ennen se kuului Staryi Sambirin piiriin. Vuosina 1940–1962 Dobromyl oli piirikeskus. Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa rokokootyylinen Kirkastuminen kirkko (1705) ja Herburtin suvun linnan jäänteet. Kaupungin eteläpuolella sijaitsee Pyhän Onufrian luostari, jonka keskeiset rakennukset ovat 1700-luvulta (tiilistä rakennettu kirkko 1705-1723, luostari 1731, kellotorni 1751). Dobromyl, Ukraine-1.JPG|Katunäkymä kantakaupungista. Dobromyl-1.jpg|Rautatieaseman hiljaiseloa (2009). Herburt castle.JPG|Herburtin linnan rauniot. Пагорб із добромильським замком.jpg|Herburtin linnan raunioiden sijainti kaupungin läheisellä mäellä. Dobromyl church.jpg| Jeesuksen kirkastumisen kirkko (1705). 3.Василіанський монастир у м. Добромиль.JPG| Pyhän Onufrian luostarin kellotorni (1751), taaempana kirkko (1705-1723). Josef Švejk monument in Dobromyl (1).jpg|Sotamies Josef Švejkin monumentti. == Lähteet == ==Aiheesta muualla== Luokka:Lvivin alueen kaupungit Luokka:Sambirin piiri
Love You till Tuesday (soundtrack)

Love You till Tuesday on brittimuusikko David Bowien vuonna 1984 julkaistu albumi ja soundtrack samannimiseen elokuvaan. Albumi nousi Britanniassa listasijalle 53. Se julkaistiin CD-levynä vuonna 1992. == Kappaleet == #Love You till Tuesday #The London Boys #Ching-a-Ling #The Laughing Gnome #Liza Jane #When I’m Five #Space Oddity #Sell Me a Coat #Rubber Band #Let Me Sleep Beside You #When I Live My Dream == Lähteet == Luokka:David Bowien albumit Luokka:Vuoden 1984 soundtrackit
Novyi Kalyniv

Novyi Kalyniv () on nuori kaupunki Ukrainan Lvivin alueen Sambirin piirissä. Novyi Kalyniv sijaitsee kaksi kilometriä Dnestrin vasemmasta rannasta pohjoiseen, 60 kilometriä aluekeskus Lvivistä lounaaseen. Ukrainan tilastokeskus arvioi kaupungin väkiluvuksi 4 243 (2022). Vuonna 2001 siellä oli 3 582 asukasta, joista kansallisuudeltaan ukrainalaisia oli 89,1 %, venäläisiä 9 % ja valkovenäläisiä 1,3 %. Paikkakunnalle alettiin rakentaa sotilaslentokenttää 1930-luvun lopussa, mutta toisen maailmansodan vuoksi työt keskeytyivät. Ensimmäiset sotilasrakennukset pystytettiin 1951, ja seuraavana vuonna alkoi intensiivisen asuntorakentaminen. Paikkakunnalle rakennettiin esimerkiksi 110 Suomi-taloa. Vuonna 1979 asukkaita oli 2 462\. Vuonna 1999 kaupunkityyppisen taajaman asema, vuonna 2005 nimitys kaupungiksi. == Lähteet == ==Aiheesta muualla== Luokka:Lvivin alueen kaupungit Luokka:Sambirin piiri
Jean-Ernest Aubert

Jean-Ernest Aubert (1824–1906) oli ranskalainen taidemaalari, kivi- ja vaskipiirtäjä. Hän harjoitti ensin Roomassa vaskipiirrosta mutta siirtyi sitten kivipiirroksen alalle.Aubert, Jean Ernest, Tietosanakirja. Osa 11, palsta 113. Tietosanakirja-osakeyhtiö 1922 Maalarina Aubert saavutti myöhemmin suosiota hiukan teennäisen kauniilla, antiikkia jäljittelevillä naiskuvillaan. Tunnetuimpia niistä ovat Rêverie (1859), Confidence (1861) ja Jeunesse (1865). ==Lähteet== ==Aiheesta muualla== Luokka:Ranskalaiset kuvataiteilijat Luokka:Vuonna 1824 syntyneet Luokka:Vuonna 1906 kuolleet
Varun Badola

Varun Badola (s. 7. tammikuuta 1974) on intialainen televisio- ja elokuvanäyttelijä, -käsikirjoittaja ja -ohjaaja.Varun Badola Bollywood Life, viitattu 8.5.2024 Tarun Nair, Rajeshwari Sachdev is married to television actor Varun Badola? Read about her family Republic World 24.8.2020, viitattu 8.5.2024 Badola aloitti toimintansa televisio- ja elokuvatuotannoissa pukusuunnittelijana. Tämän jälkeen hän ryhtyi käsikirjoittajamaan ja ohjaamaan. Badola tutustui Antakshari-musiikkiohjelman tekemisen yhteydessä Rajeshwari Sachdeviin, jonka kanssa meni naimisiin marraskuussa 2004. Pariskunnalla on yhteinen lapsi. Badola tuli kuuluisaksi varsinkin rooleistaan televisiosarjoissa Des Mein Niklla Hoga ChandSeema Mattoo, Rajeshwari Sachdev : I've fallen in love with Varun all over .. Times of India 13.4.2018, viitattu 8.5.2024 ja Koshish – Ek Aashaa. Hän on esiintynyt myös elokuvissa ja tositelevisiossa. Vuonna 2018 Badola teki vaimonsa kanssa yhteistyötä runoilija Dharamvir Bharatin rakkauskirjeisiin pohjautuvassa näytelmässä Shabd Leela.Varun & Rajeshwari to act together for the first time The Tribune India 16.4.2018, viitattu 8.5.2024 == Lähteet == == Aiheesta muualla == * Luokka:Intialaiset näyttelijät Luokka:Vuonna 1974 syntyneet Luokka:Elävät henkilöt
François Hédelin

François Hédelin, myös nimellä abbé d'Aubignac, (1604–1676) oli Aubignacin apottikunnan apotti ja ranskalainen kirjailija. Hän osallistui aktiivisesti ajan kirjallisiin kiistoihin. Asettuen kuuluisassa "vanhojen ja modernien kiistassa" jyrkästi modernien puolelle hän Iliadissa havaitsemiensa epätasaisuuksien perusteella epäili runoelman yhtenäisyyttä ja arveli, että se oli alun perin koottu pienemmistä lauluista (Conjectures académiques sur l’Iliade d’Homère, painettu vasta 1715). Hänen ajatuksiaan kehitti sittemmin saksalainen tutkija F. A. Wolf teoksessaan Prolegomena (1795).Aubignac, François Hédelin, abbé d', Tietosanakirja. Osa 11, palsta 113. Tietosanakirja- osakeyhtiö 1922 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1604 syntyneet Luokka:Vuonna 1676 kuolleet
Hannu Hillo

Suomalainen kuvataiteilija ja heraldikko (synt. Helsinki 30.10.1946 - ) Toiminut vaativissa tehtävissä mm.päätoimittajana. Hannu Hillo on suunnitellut lippuja, yritysten logoja ja runsaasti heraldisia vaakunoita. Vapaa-ajan toimintaan on kuulunut veneily. Hannu Hillo on tuominut monessa pursiseurassa ja on ansioitunut oltuaan mukana monissa veneilytapahtumissa. Hänen sotilasarvo on reservin komentajakapteeni. Suomen Heraldisen Seuran jäsen ja toiminut puheenjohtajana. Maltan ritarikunnan suurmestari. Hannu hillo on ansioitunut keskiaikaisten ritarikuntien historian tutkimuksessa. Kirjoittanut artikkeleita ja pitänyt aiheesta esitelmiä. Hannu Hillo on, taitavana kirjoittajana, myös toimittanut useita julkaisuja erialoilta, kuten historiikkejä ym. Luokka:Vuonna 1946 syntyneet Luokka:Elävät henkilöt
Solar Republic

Solar Republic on vuonna 2015 perustettu suomalainen televisio- ja elokuvatuotantoyhtiö. Yrityksen perustajaosakkaat ovat Solar Films, Jens Fryckman, Jukka Helle, Kim Sainio ja Samuli Norhomaa. Vuonna 2023 Norhomaa ja Jemina Jokisalo jättivät yrityksen ja perustivat Just Republic -yhtiön. == Solar Republicin tuottamat ohjelmat ja elokuvat == === TV-sarjat === * Toinen tuleminen * Suomi soi * Justimus esittää: Duo * Uros - mobiiliruhtinaan tarina * Savela * Kuuma peruna * Tapaus Aarnio * Sofian salaisuudet * Peter Nygård - Naamion takana * Kontio & Parmas * Katiska * Makkari * Perttu ja Tehtävä Kiinassa * Konttori * Grillit huurussa * Lahko * Burgerimies * Mielensäpahoittaja – Ennen kaikki oli paremmin * Paasosen Polttaritoimisto * Remonttipiiskuri * Incredible Fishing with Hissu & Tommi === Elokuvat === * Kummeli esittää: Kontio & Parmas -elokuva == Lähteet == == Aiheesta muualla == * Solar Republic Kotisivut * Luokka:Suomalaiset televisiotuotantoyhtiöt Luokka:Suomalaiset elokuvayhtiöt Luokka:Helsinkiläiset yritykset
Pakkaus-Öhman

Oy K. G. Öhman Ab eli PakkausÖhman on Helsingin Ala-Malmilla ja Sipoossa toimiva pakkausalan maahantuonti- ja markkinointiyritys. Yrityksen perusti maakauppias Kaarlo Gustav Öhman Tampereelle vuonna 1893. Jo seuraavana vuonna yritys muutti Helsinkiin ja erikoistui paperi- ja pahvipohjaisten pakkausmateriaalien ja -tarvikkeiden myyntiin. Niiden lisäksi yritys myi alkuvuosinaan muitakin paperista valmistettuja tuotteita, kuten ikkunakaihtimia. Sotien jälkeen Öhmanin paperitukkuliikkeen valikoima laajeni pakkaamisessa käytettäviin tarvikkeisiin kuten lastuvillaan, pakkauslankoihin ja aaltopahvilaatikoihin. Aaltopahviin perustuvat pakkaukset ovat nykyisinkin PakkausÖhmanin suurin tuotealue. Kaarlo Gustav Öhman kuoli vuonna 1914, ja yrityksen johtoon astui hänen vanhin polkansa Arvo Öhman. Vuonna 1918 toimitusjohtajan tehtävän sai Niilo Öhman ja vuonna 1928 Tauno Öhman. Oy K. G. Öhman Ab toimi eri osoitteissa Helsingin kantakaupungissa ja sitten Ala- Malmilla, jonne valmistuivat uudet tilat 1980-luvun puolivälissä. Samassa yhteydessä otettiin käyttöön aputoiminimi PakkausÖhman. Vuonna 2013 valmistui uusi varasto- ja tuotantorakennus Sipooseen. ==Lähteet== Luokka:Suomalaiset yritykset Luokka:Malmi Luokka:Pakkaus
Polymetyylihydrosiloksaani

Polymetyylihydrosiloksaani eli PMHS on polysiloksaaneihin kuuluva polymeeri, jonka monomeeri on metyylidikloorisilaani. Yhdistettä käytetään muun muassa reagenssina orgaanisen kemian synteeseissä ja tekstiilienkäsittelyissä. ==Ominaisuudet== Polymetyylihydrosiloksaani on väritöntä nestettä, jonka molekyylimassa on useimmiten 1 500–4 500 g/mol. Se on veteen liukenematonta, mutta hydrolysoituu väkevien happojen tai emästen vaikutuksesta. Polymeeri liukenee muun muassa etanoliin, eettereihin ja hiilivetyihin. Polymetyylihydrosiloksaanin sulamispiste on noin -60 °C, kiehumispiste 205–300 °C ja tiheys 0,99–1,006 g/cm3. Polymetyylihydrosiloksaani on pelkistin.Barry Arkles: "Silicon Compounds, Silanes", teoksessa Kirk-Othmer Encyclopedia of Chemical Technology, John Wiley & Sons, New York, 2000.Jérôme M. Lavis, Robert E. Maleczka Jr, Vijayanand Chandrasekaran & Steven J. Collier: "Polymethylhydrosiloxane", teoksessa e-EROS Encyclopedia of Reagents for Organic Synthesis, John Wiley & Sons, New York, 2016. Teoksen verkkoversio Viitattu 8.5.2024. ==Valmistus ja käyttö== Polymetyylihydrosiloksaania valmistetaan hydrolysoimalla metyylidikloorisilaania ja lisävaiheena voidaan tehdä kuumentaminen heksametyylidisiloksaanin kanssa. Polymetyylihydrosiloksaania käytetään pelkistimenä orgaanisen kemian synteeseissä. Se pelkistää muun muassa aldehydit, ketonit ja esterit alkoholeiksi, imiinit ja atsidit amiineiksi ja aryylihalogenidit aromaattisiksi hiilivedyiksi. Katalyytteinä käytetään tina-, sinkki-, titaani-, rauta-, kupari tai palladiumyhdisteitä. Katalyytti vaikuttaa myös reaktion selektiivisyyteen, jos mahdollisesti pelkistyviä ryhmiä on useita. Polymetyylihydrosiloksaania käytetään myös tekstiilien, nahan, paparin, kartongin ja kipsilevyjen kosteudenestokäsittelyissä. == Lähteet == Luokka:Polymeerit
Lassi Heininen

Lassi Heininen on suomalainen emeritusprofessori. Heininen on arktisen alueen asiantuntija, ja hän on perehtynyt muun muassa geopolitiikkaan ja ilmastonmuutokseen. Ennen eläköitymistään 2018 hän työskenteli Lapin yliopiston arktisen politiikan professorina.Armi Auvinen, Lapin yliopiston yhteiskuntatieteiden tiedekunta irtisanoi Venäjällä vierailleen emeritusprofessorin sopimuksen Yle.fi 8.5.2024, viitattu 8.5.2024 Hän sai 2019 Helsingin yliopistoon nimityksen tutkimusjohtajaksi matemaattis- luonnontieteellisen tiedekunnan Ilmakehätieteiden keskukseen. Työsuhde oli osa-aikainen ja tehtävä arktisen tutkimusohjelman ja EU-hakemuksen valmistelu. Jäätyään vuonna 2018 eläkkeelle Lapin yliopistosta Heininen jatkoi emeritussopimuksella toukokuuhun 2024, jolloin sopimus purettiin hänen Venäjä- yhteistyönsä paljastuttua. Muiden yliopistojen tavoin Lapin yliopisto lopetti kaiken yhteistyön Venäjän kanssa sen jälkeen kun Venäjä hyökkäsi Ukrainaan 2022.Pihla Loula, Yliopisto sai tietää tutkijan Venäjä-yhteistyöstä sanomalehdestä: Irtisanottiin, hs.fi 8.5.2024, viitattu 8.5.2024 Irtisanomispäätös oli tiedekunnan mukaan yksimielinen.https://demokraatti.fi/yliopiston-arvojen-vastaista- emeritusprofessorin-sopimus-irtisanottiin-venaja-yhteyksien-vuoksi ==Lähteet== Luokka:Suomalaiset professorit Luokka:Lapin yliopiston professorit Luokka:Syntymävuosi puuttuu Luokka:Elävät henkilöt
Kukkakimppu piikkilankaa

Kukkakimppu piikkilankaa (Bouquet of Barbed Wire) on Tony Wharmbyn ohjaama brittiläinen, seitsemänosainen television minisarja vuodelta 1976. Andrea Newmanin romaaninsa pohjalta käsikirjoittama sarja kertoo kirjankustantajaperheen hajoamisesta ja sekavista ihmissuhdekuvioista, keskiössä isän ja tyttären tiivis, ehkä insestinenkin suhde. Pääosissa näyttelevät Frank Finlay, Sheila Allen, James Aubrey ja Susan Penhaligon. ==Juoni== Kirjankustantaja Peter Mansonilla on arveluttavan suojeleva suhde tyttäreensä Pruehen, joka avioituu isän kauhuksi yhdysvaltalaisen Gavinin kanssa. Peter kiinnostuu Gavinin ex-tyttöystävästä Sarahista, ja vävy Gavin ennen pitkää Peterin vaimosta Cassandrasta. ==Vastaanotto== Sarjaa pidetään ensimmäisenä seksuaalisuutta avoimesti käsitelleenä brittitelevision draamana, kuin maan omana Peyton Placena. Sen hahmojen löyhä seksuaalimoraali herätti esitysaikanaan melkoista kohua.Kirjailija Andrea Newmanin ja näyttelijä Susan Penhaligonin haastattelu 40 vuotta myöhemmin, British Film Institute 2015. Video 30 min, YouTube. Suomessa sarjaa alettiin esittää alkuvuodesta 1977 Mainostelevision ohjelmistossa sunnuntain myöhäisilloissa. Helsingin Sanomien televisiokriitikko Jukka Kajava kirjoitti toukokuussa 1977 jättäneensä monta sarjan jaksoa väliin, mutta sarjan juonessa ei ollut hänestä tapahtunut sillä välin juuri mitään. Hän piti sarjaa halpana ja todellisuudelle vieraana ”designtragiikkana” ja kirjoitti: ”Jos brittien Akatemia jakaisi myös ’Vuoden Huijaus numero 1’ - palkinnon, niin olisi voittaja miettimättä selvä.” Pertti Avola muisteli Iltalehdessä vuonna 1983, miten sarja ”jaaritteli uskomattoman hölmöä ja sekavaa tarinaa keskiluokkaisesta perheestä jossa isä, äiti, tytär ja vävypoika kuluttivat suurimman osan aikaansa kömpimällä sisään ja ulos toistensa sängyistä”. Sarja sai jatkokseen minisarjan Another Bouquet (1977). Alkuperäisromaanin pohjalta tehtiin vuonna 2010 kolmiosainen uusintaversio, sekin nimellä Bouquet of Barbed Wire. ==Lähteet== Luokka:1970-luvun televisiosarjat Luokka:Brittiläiset romanttiset draamaelokuvat
Amarna-kirjeet

Amarna-kirjeet tai Amarna savitaulut tarkoittaa lähes 400 savitaulua 1300-luvulla eKr. Amarna-kirjeet löydettiin 1887 Tell-el Amarnan kylästä Egyptistä. Arkisto sisältää muun muassa kuninkaitten Egyptin faaraolle lähettämiä kirjeitä, jotka antavat hyvän kuvan Palestiinan ja sen naapurimaiden oloista kyseisenä aikana. Amarna-kirjeet käsittelevät kahden faaraon, Amenofis III:n ja hänen poikansa Amenofis IV:n käymää poliittista kirjeenvaihtoa. == Lähteet == Luokka:Arkeologia Luokka:Muinainen Lähi-itä
Amillenialismi

Amillenialismi on kristinuskon käsitys, joka kieltää kirjaimellisen tuhatvuotisen valtakunnan ja tulkitsee tämän hengellisesti kirkoksi. Amillenialismissa kielletään se, että maailmanlaajuinen vanhurskauden ja rauhan maanpäällinen vuosituhat joko edeltää tai seuraa Jeesuksen toista tulemista. == Lähteet == Luokka:Kristillinen eskatologia Luokka:Kirkko-oppi Luokka:Kristilliset käsitteet